אברהם סלים

הרב אברהם סלים (נולד ב-1 באוגוסט 1938) הוא ראש ישיבת מאור התורה הקטנה והגדולה בירושלים, חבר מועצת חכמי התורה של תנועת ש"ס.

==ביוגרפיה==
נולד בירושלים לאביו הרב נתן סאלם ולאמו מזל לבית בביוף.

בילדותו למד בתלמוד התורה "מגן דוד" שאביו פתח וניהל, ושכן ברחוב דוד ילין בירושלים. לאחר מכן למד בישיבה קטנה קול תורה בירושלים, ובישיבת פוניבז' בבני ברק אצל הרב אלעזר מנחם מן שך שנעשה לרבו המובהק.<ref name=":0"></ref>. כן הושפע מדודו הרב עזרא עטיה ראש ישיבת פורת יוסף.

נישא למלכה פנינה בתו של הרב בן ציון הכהן רבין - אב"ד בתל אביב ומגדולי רבני יהדות בוכרה.

אחר נישואיו למד הלכה בכולל שע"י מכון הרי פישל. בשנת 1955 קיבל תעודת שוחט ובודק מהרב יעקב עדס והרב עובדיה הדאיה, ובשנת 1966 הוסמך להוראה על ידי הרב יוסף שלום אלישיב והרב שמואל אהרן יודלביץ.

בהמשך, למד בחברותא עם חברו לישיבה הרב יהודה עדס, אשר היה מוסר באותה תקופה שיעור כללי בישיבת פורת יוסף הקטנה ששכנה בשכונת קטמון, ויחד הם היו מכינים את השיעור. באותה העת - הרב עדס שידלו לעזוב את עולם ההלכה ולהשקיע בלימוד העיון, במטרה לבסס את עולם הישיבות הספרדי.<ref></ref>

בשנת 1979 עזב הרב עדס את ישיבת פורת יוסף, ותחתיו מונה הרב סלים לר"מ בישיבה. כעבור מספר שנים עזב את הישיבה ופתח כולל אברכים בשכונת מקור ברוך.

===הקמת הישיבה===
בשנת 1984 הקים את הישיבה לצעירים מאור התורה.

בשנת 1993 פתח את הישיבה הגדולה "מאור התורה" בסמיכות לישיבה הקטנה, והוא עומד בראשה עד היום. בצוות הר"מים מכהנים בניו חתניו וכן הרב בנימין כהן וכן הרב בנימין זאב גרבוז. בהמשך צרף אליו גם את הרב דוד כהן ראש ישיבת חברון והוא מוסר מדי שבוע שיעור כללי בישיבה. משק הבית מנוהל על ידי רעייתו פנינה סלים (ביתו של הרב בן ציון הכהן רבין)<ref name=":0" />.

הרב סלים משמש כבעל תפילה בימים הנוראים.

===יחסיו עם תנועת ש"ס===
בשנת 1993 הקים יחד עם הרבנים גבריאל טולידנו, נסים טולידנו, יהודה עדס ועוד, את ארגון מרביצי תורה, אשר ייצג דרך שונה ונפרדת מהנהגת תנועת ש"ס והרב עובדיה יוסף אשר עמד בראשה.

עם השנים ארגון מרביצי תורה נעלם אך במשך שנים רבות הורה הרב סלים לתלמידיו להצביע בבחירות למפלגת דגל התורה.<ref></ref> עם זאת, במהלך השנים התנגדותו לש"ס פחתה, ובשנת 2013 הגיע לביקור בבית הרב עובדיה יוסף (אשר למד בילדותו אצל אביו) לאור אירוע מוחי שעבר הרב יוסף, ואחר שנים רבות שהם לא נפגשו.<ref></ref>

בי"ג בטבת תש"פ השתתף בסיום תלמוד בבלי שעל ידי תנועת ש"ס,<ref></ref> ומאז השתתף בכנסים רבים נוספים.

בבחירות לכנסת העשרים וחמש הורה שיש עדיפות להצביע לתנועת ש"ס, יחד עם הרבנים שלמה ידידיה זעפראני, שמואל בצלאל וראשי ישיבות נוספים.

באפריל 2023 מונה לחבר מועצת חכמי התורה של ש"ס, כנציג ראשי הישיבות (אשר חלקם בעבר התנגדו לש"ס וכעת הצטרפו לתמיכה בה) וקהילות האברכים.

לאחר הצטרפותו נטען כי הרב הציב כתנאי להצטרפות למועצת החכמים, כי כאשר יסיים הרב הראשי הרב יצחק יוסף את כהונתו כרב הראשי לא ימונה לכהן כנשיא מועצת חכמי התורה.

בחודש סיוון טס כנציגה הרשמי של תנועת ש"ס וכרבם של בני עדות המזרח לאמריקה כחבר רשמי במסע להקמת קרן עולם התורה יחד עם גדולי ישראל נוספים, על מנת לגייס את תמיכת יהודי אמריקה במצב הכלכלי הקשה של עולם הישיבות בארץ ישראל בעקבות פסיקת בג"ץ לביטול תקציב הישיבות בעקבות אי התייצבות בחורי הישיבות לשירות בצה"ל. 

==משפחתו==
הרב סלים מתגורר בשכונת מקור ברוך בירושלים, נשוי לפנינה ואב לתשעה. חלקם נמנים עם צוות ישיבת מאור התורה שיסד ועומד בראשה:
* בנו הרב נתן סלים – ר"מ בישיבת מאור התורה הקטנה.
* בנו הרב חזקיה סלים – ר"מ בישיבת מאור התורה.
* בנו הרב אליהו סלים – ר"מ בישיבת מאור התורה הקטנה.
* חתנו הרב שלום משה טולידאנו (בנו של הרב יעקב טולידאנו) – ר"מ בישיבת מאור התורה.
* חתנו הרב בנימין טולדינו (בנו של הרב נסים טולדינו) – ר"מ בישיבת מאור התורה הקטנה.
* חתנו הרב יעקב שרבני – ר"מ בישיבת מאור התורה.
* חתנו הרב יהושע עדס (בנו של הרב דניאל עדס) – ר"מ בישיבת קול יעקב.
* חתנו הרב שלמה ברדוגו – "משיב" בישיבת מאור התורה.
* חתנו הרב ישראל מאיר טופיק - ראש קיבוץ

==ספריו==
* [https://www.textratz.co.il/product/נתיב-התורה/ נתיב התורה] – מאמרים על פרשיות השבוע, הוצאת טקסט רץ, ירושלים ה'תשפ"ב
* אבני יסוד – על מסכתות בבא קמא, בבא מציעא, בבא בתרא

==ראו גם==
* ישיבת מאור התורה
* מרביצי תורה

==הערות שוליים==

קטגוריה:בוגרי ישיבת פוניבז'
קטגוריה:חברי מועצת חכמי התורה של ש"ס
קטגוריה:ראשי ישיבה ישראלים
קטגוריה:ישראלים שנולדו ב-1938
קטגוריה:בוגרי ישיבת קול תורה